RAZPIS VOLITEV ZA SVETNIKA SVETA ŠOLS IN ZA SVETNIKA SVETA ZVEZE ŠKIS

Gornja Radgona, 4. 12. 2016

Študentsko-mladinski klub Klinka razpisuje volitve za svetnika Sveta ŠOLS in za svetnika Sveta Zveze ŠKIS.

Volitve bodo potekale na redni letni skupščini ŠMKK v ponedeljek, 26. 12. 2016 ob 17.00 na Turistični kmetiji Borko.

**Kandidat/ka, ki želi kandidirati za določeno mesto, mora obvezno poslati svojo kandidaturo priporočeno v zaprtem pismu, s pripisom za volilno komisijo, na sedež ŠMKK (Trg svobode 16b, 9250 Gor. Radgona). Rok za oddajo kandidatur je do vključno 12. 12. 2016.**

**Pravico kandidiranja** za svetnika Sveta ŠOLS in za svetnika Sveta Zveze ŠKIS Študentsko – mladinskega kluba Klinka ima redni član, ki ima na dan glasovanja status rednega, izrednega ali podiplomskega študenta, ki je državljan Republike Slovenije, s stalnim prebivališčem na območju upravne enote Gornja Radgona, in ki sprejme statut Študentsko – mladinskega kluba Klinka.

Kandidat vloži svojo **kandidaturo** priporočeno po pošti na sedež ŠMKK v skladu s prej navedenimi razpisnimi pogoji. Obvezne sestavine kandidature:

* ime in priimek,
* rojstne podatke,
* naslov stalnega bivališča,
* telefonska številka (GSM),
* letnik in smer študija,
* potrdilo o statusu študenta v tekočem študijskem letu,
* podpisana izjava kandidata, da ni član izvršilnega organa politične stranke ali njenega podmladka
* lastnoročni podpis kandidata
* razlog za kandidaturo.

Volitve bo **izvajala volilna komisija** potrjena na sami skupščini ŠMKK. Pravico voliti

ima redni član s statusom rednega, izrednega ali podiplomskega študenta, ki je državljan Republike Slovenije, s stalnim prebivališčem na območju Upravne enote Gornja Radgona, in ki sprejme statut kluba ter se po njem ravna.

Predsednik volilne komisije **razglasi rezultate** glasovanja na skupščini. Vsa dokazila o poteku volitev (evidenca volivcev, glasovnice, poročila oziroma zapisniki volilne komisije) se arhivirajo in hranijo vsaj leto dni. Več o volitvah in volilnem sistemu si lahko preberete v posameznih pravilnikih na www.klinka.si.

*Predsedstvo ŠMKK*